Pondus

Pondus er en norsk tegneserie som tegnes og skrives av Frode Øverli. Serien er hovedsakelig tegnet i stripeformat, og utgis både som dagsstriper og søndagsstriper. Enkelte lengre historier har også blitt produsert, da vanligvis som spesialalbum og julehefter.

I forbindelse med 100-årsjubileet for tegneserier i Norge i 2011, var Pondus en av fire tegneseriefigurer som ble gjengitt på et norsk frimerke. 16. september 2011- Tegneseriejubileum; posten.noSe også Liste over kunstverk på norske frimerker

 Historie 
Frode Øverli startet arbeidet med Pondus i 1995. Den gang het serien A-laget og handlet om tre fotballsupportere. To av dem ble senere utviklet til figurene i dag kjent som Pondus og Jokke. Da Ernie fikk sitt eget blad i 1996, var Pondus med på lasset og ble svært godt mottatt. Serien ble oppdaget av lokalavisen Vestnytt og fikk umiddelbart fast spalteplass. Året etter ble Pondus plukket opp av Dagbladet, som har publisert stripen i avisen siden. Pondus gis i dag ut i mer enn 130 aviser, blader og nettsteder i både inn- og utland.

Sommeren 2000 fikk Pondus sitt eget blad i Norge med 5 utgivelser i sitt første år. Fra og med 2001 har Pondus blitt publisert som fast månedsblad med 13 bladutgivelser i året. Frekvensen gikk senere ned til 12 utgaver årlig, og pr. 2019 utkommer bladet med 10 utgaver pr. år. I 2001 kom Pondus i tillegg ut som et eget blad i Sverige, og debuterte året etter som første Pondusbok på latin. Pondus er også oversatt til esperanto, og har siden 2007 blitt publisert på ungdomssidene Inter Ni Dirite i medlemsbladet til Norvega Esperantista Ligo. I tillegg har Pondus blitt utgitt i Danmark, Finland, Frankrike og England.

Pondus kom som julehefte for første gang i 1999, og har vært fast julehefte hvert år siden. I perioden 2002–2008 ble Pondus julehefte utgitt på de tre samiske språkene nordsamisk, sørsamisk og lulesamisk. I 2009 ble det kun utgitt på nordsamisk. 

Fra 2007 til 2018 ble Pondus utgitt på Egmont Serieforlaget der Tormod Løkling var redaktør. Før 2007 hadde Schibsted forlag vært ansvarlig for utgivelser av Pondus-bladene og -bøkene. Fra 2018 overtok nystartede Strand Forlag rettighetene til utgivelser av blader og bøker fra Egmont Serieforlaget.

 Figurer i serien 

 PondusPondus (Patrick) er et levende fotballeksikon som har Liverpool som favorittklubb. Han er skeptisk til alt som ikke er «streit», samt tilhenger av tungrock, spesielt AC/DC. Han avskyr U2 som pesten. Pondus er gift med Beate, som han har holdt sammen med siden tredje gym. Sammen har de barna Påsan (Kevin) og Sneipen (Frida). Han spiller oldboysfotball, og jobbet tidligere som bussjåfør. Da det ble klart at Turid-Laila skulle dra på jordomseiling, overtok Pondus puben hennes og døpte den om til «Pondus Pub». Pondus og Jokke kjører kappløp hver vinter, aldri uten skitne triks som snøballkasting, tjuvstart og dytting ut av løypa. I Pondus nr.4 2010 blir Pondus trener for småguttene, fotballaget til sønnen Påsan. Han er nå nabo med to homofile menn, Tito og Baltazar. Dette naboskapet fører med seg mange humoristiske scenarioer hvor Pondus får utfordret fordommene sine. Før disse to naboene flyttet inn, bodde en kaptein i hærens 9. infanteridivisjon, Adolf Hylse, der. Han er, ifølge sønnen (man får aldri høre navnet hans) rablende loco. De flytter hver gang Adolf blir forfremmet. Før dem igjen bodde Henriksen der, en gammel mann som prøvde desperat å flytte, men Pondus og Påsan ødela ubevisst hver gang med fotballen sin.

 JokkeJokke (Joacim Jacobsen) er Pondus' barndomskamerat og beste venn. Han står i mål på samme oldboyslag som Pondus og går ofte med keepertrøya på ellers også. Jokke var tidlig i seriens kronologi kjent for å sjekke opp de styggeste damene og fikk gjerne juling av dem etterpå. I tillegg var han en notorisk trygdesnylter som gjorde alt for å slippe å jobbe, men begynte etter en tid å jobbe i «Jacobsen & Sønn – Antikviteter & Vinyl» sammen med sin far, Jacob, en tidligere bankraner. Etter å ha delt leilighet (men ikke seng) med den barmfagre blondinen Turid-Laila en stund, ble han høsten 2004 kjæreste og samboer med Camilla. I april 2006 fødte Camilla deres førstefødte barn, sønnen Gordon. Jokke er Leeds-supporter og Kiss-fan. I Pondus nr. 6 2008 flyttet Jokke og Camilla fra hverandre etter at Camilla innrømmet for Jokke at hun hadde et forhold til en kollega ved navn Tor-Ivar, som går med en genser rundt skuldrene. I Pondus nr. 1 2009 har Camilla dumpet Tor-Ivar og spør Jokke om de har muligheter til å bli sammen igjen. Men Jokke er svært betenkt foreløpig. I Pondus nr. 1 2010 kommer Jokke og Camilla tilbake etter et stunt på fotballbanen av Jokke. 

 BeateBeate er gift med Pondus, som hun har vært sammen med siden tredje gym. Hun jobber som sykepleier på et sykehus. Hun har marginal fotballinteresse.

 ElseElse, Jokkes mor, er en overvektig dame i «sin beste alder» med sære seksuelle vaner, som oftest blir utøvd sammen med ektemannen Günther. Hun har en trang til alltid å ikle seg en morgenkåpe – uansett tid, sted og sammenheng. På fest bruker hun badehette i tillegg. Else er en elendig bilfører.

 GüntherGünther Kampfhahnen, sønn av en tysk pilot, er gift med Else. Günther er skallet, særdeles kortvokst, og deler Elses syn på seksuallivet. Han havner til stadighet i krangel med Else når han – enten direkte eller indirekte – nevner vekten hennes, eller i de tilfellene han innrømmer å kunne tenke seg å «feie over» f.eks. Dolly Parton, eller når han prater nedsettende om Elses store idol, Derrick. Alle tre delene fører som oftest til at Günther må overnatte i vasken på badet. Han lever også et hemmelig dobbeltliv som Güntherman, en noe mislykket superhelt, men nok til at han har blitt innvilget medlemskap i klubben «Superhelter Uten Superkrefter» («S.U.S»).

 Turid-LailaTurid-Laila, bartender ved Pondus' pub. Turid-Laila er særdeles barmfager, noe som gjør at Jokke har prøvd utallige mislykkede sjekkereplikker på henne. Allikevel delte de to i en periode leilighet, grunnet lite hell på boligmarkedet for dem begge. Turid-Laila avslørte etter hvert at hun er bifil, noe som fikk bitene til å falle på plass for Jokke. Turid-Laila skulle dra på jordomseiling med en venninne, men forholdet sprakk nokså tidlig, og hun vendte deretter tilbake til baren.

 CamillaCamilla er Jokkes samboer og mor til Gordon. Hun er overraskende normal og tilga Jokke de fleste feiltrinn han hadde begått i fortiden og etter at de ble sammen. Camilla er, til både Pondus' og Jokkes irritasjon, Manchester United-supporter, jobber som lærer og er aktiv fotballspiller på damelaget Middelsbjørg. I 2008 ble det avslørt at Camilla hadde vært utro med en kollega, Tor-Ivar, som betydde at Jokke og Camilla ble separert, helt til 1/2010 der de ble sammen igjen.

 PåsanPåsan (Kevin), Pondus' og Beates tenåringssønn. Påsan har kommet til en alder av 14, og innsett at jenter er mer fascinerende enn fotball. Påsan sliter i alle fag på skolen unntatt gymnastikk, til mors store fortvilelse og fars store stolthet. Påsan var også gitarist i bandet Fotsopp. Han spiller fotball på laget småguttene som faren blir trener for.

 FridaSneipen eller Frida, Pondus' og Beates datter og Påsans lillesøster. Sneipen går i Soppen barnehage og trives der med tante Kari og onkel Trond. Sneipen liker å tegne og fukte bleien. Sneipen plages av nattmonstre og Elvis-imitatorer som skal synge nattasanger. I de første årene ble hun alltid referert til med kallenavnet Sneipen, men de siste par årene har Øverli gått mer og mer over til å bare omtale henne som Frida.

 KjakanKjakan (Kjell-Kristian) er Påsans bestevenn. Han er en håpløs romantiker og sliter med store kviseplager og ekstrem nærsynthet. Han var trommeslager i bandet Fotsopp.

 Dr. ZimmerknabenDr. Zimmerknaben, en lokal pyskiater som alltid får hetta når Jokke forteller om sine problemer. Han blir som regel da avhengig av Trallala-drops, eller smurfedrops. Han har også blitt observert naken mens han ruller rundt på gulvet hvilket også er et symptom fremkalt av Jokkes problemer. Dr. Zimmerknaben opptrer også i Riskhospitalet, en annen av Frode Øverlis serier. I Pondus nr. 2 2010 begynner han som sykehuspsykolog på sykehuset der Beate jobber.

 Jakob JakobsenJakob Jakobsen er faren til Jokke og driver antikvitets-, plate- og tegneseriebutikk sammen med sønnen. Han har en karriere som bankraneren Bonzo. Han er den som ga Günther bowlerhatten han alltid går med når Jakob og Else har blitt venner.

 BjarneBjarne, Påsans hund av svært blandet rase. Bjarne er ikke akkurat Lassie, men ligner mer på en ku. Bjarne har opplevd mye, blant annet å hoppe fallskjerm utfor et stup! Han har 26 flere tenner enn det en normal hund har og liker verken å bade eller å få klørne klippet.

 EddieEddie er seriens mest fremtredende journalist, som gjerne bedriver tabloidjournalistikk etter prinsippet «løssalget først og sannheten sist» (som definert i Øystein Sundes «Smi mens liket er varmt»). Han er prestesønn, og overraskende nok også den komplette, ubestridte sjekkemester, storsjarmør og (unnskyld uttrykket) rundpuler, som har sitt hovednedslagsfelt blant Pondus' pubs lettere redselsfullt utseende burugler. Han har i dette henseende i praksis overtatt Jokkes «jobb» etter at denne ble «tatt ut av sirkulasjon» av den spenstige Camilla.

 RogerRoger er en heller mislykket tegneserietegner som Øverli bruker en smule selvironisk. Roger har både pågangsmot og idéer, men ulempen er som oftest at poengene i seriene hans flyter ut som en «fjert i en kurvstol», for å sitere redaktøren ved det lokale tegneserieforlaget. En av seriene hans som går igjen i Pondus, handler om den heller tvilsomme superhelten «Tanga-Trond». Roger er stamgjest på Pondus' pub og bruker ofte puben som tegnestue.

 Mr. TMr. T er en meget kynisk og tørrvittig redaktør på forlaget Bladkokeriet. Det er til ham Roger sender seriene sine, stort sett for å få dem refusert. Mr. T er en karikatur på Tormod Løkling, Frode Øverlis nære venn og redaktør for Pondusbladet gjennom en årrekke. Navnet «Bladkokeriet» er for øvrig en parodi på Bladkompaniet (nå Schibsted forlag), forlaget som først utga Pondusbladet.

 Hugo og IvarHugo og Ivar er to tidligere kollegaer av Pondus. De jobbet sammen da han jobbet som bussjåfør. Både Hugo og Ivar er ungkarer og lidenskapelige colakork-samlere og går alltid kledd i sjåføruniformene sine – også på fritiden. Etter at Jokke kom i et fast forhold har Ivar overtatt seriens makabert-komiske rolle med å sjekke opp de stygge damene, men fremdeles uten hell. Disse to skapningene har også blitt et fast inventar i Pondus' og Jokkes pokerlag, som for øvrig alltid gjennomføres med en streng dresscode – helsetrøyer.

 GordonGordon, Jokke og Camillas sønn. Oppkalt etter fotballspilleren Gordon Strachan, et naturlig valg, ettersom Strachan har spilt på både Leeds (Jokkes lag) og Manchester United (Camillas lag).

 HaroldHarold, den underkuede mannen til Beates venninne Selma. Harold er prototypen på en tøffelhelt, som må bli hjemme og se reprisen av Hotel Cæsar i stedet for å bli med Pondus på puben.

 ReidarReidar er en sleip bilmekaniker som fordriver tiden med å ribbe kundene sine for mye mer penger enn det de egentlig skal betale. Dette gjør han ved å dikte opp skadede deler som ikke fins eller ved å ødelegge bilene selv. Han tar gladelig betalt for å åpne panseret og la det stå oppe for «motorlufting» mens han tar seg en pause. Til og med sin egen mor svindles av ham for flere tusen kroner for en enslig blinklyspære.

 Tor-IvarTor-Ivar, mannen som ble Camillas nye kjæreste, er en velorganisert, men tvers igjennom kjedelig person, noe som til slutt førte til at Camilla hev ham på dør. Han er en svoren fan av de fleste former for eldre brettspill, som bridge, sjakk og dam. Han lever også opp til noen av Pondus' og Jokkes fordommer. Han går blant annet med genseren rundt skuldrene, noe som har ført til at Jokke refererer til ham som «Genserkisen».

 ZlatanZlatan (Sebastian) er en satanist som har ansvaret for tung-rockavdelingen i bruktbutikken til Jokke. Han har, i tillegg til rocken, sære vaner når det gjelder musikk, ala band som Scorpions og Smokie. Han er også sterkt plaget av vitaminmangel.

 Samlinger 

I tillegg til månedsbladet blir stripene og søndagshalvsidene samlet kronologisk og nær komplett i innbundet bokform:

 Serie Tittel År ISBN Forlag Kommentar Pondus Første omgang 2001 ISBN 8250945514 Bladkompaniet Det er ikke opplagsnummer i de 5 første opplagene.
 Trykket Slovenia
 Trykket Norge
 Trykket Norge m/trykkeriets navn
 Trykket Finland
 Trykket Finland i 2002 Pondus Andre omgang 2002 ISBN 8250947886 Bladkompaniet Pondus Hat trick 2003 ISBN 8250949552 Bladkompaniet Toppet som første norske tegneseriebok bestselgerlistene for litteratur. Pondus Flat firer 2004 ISBN 8250952049 Schibsted Pondus Fem rette 2005 ISBN 8250954092 Schibsted Pondus 0–6 2006 ISBN 8250955927 Schibsted Pondus Sju lange og sju breie 2007 ISBN 9788242931320 Egmont Serieforlaget  Pondus 8. divisjon 2008 ISBN 9788242936974 Egmont Serieforlaget  Pondus Eliteserien 1 2008 ISBN 9788242936998 Egmont Serieforlaget Pondus Eliteserien 2 2008 ISBN 9788242937001 Egmont Serieforlaget Pondus Nummer 9 2009 ISBN 9788242940599 Egmont Serieforlaget Pondus Eliteserien 3 2009 ISBN 9788242940339 Egmont Serieforlaget Pondus Eliteserien 4 2009 ISBN 9788242940322 Egmont Serieforlaget Pondus Eliteserien 5 2009 ISBN 9788242940346 Egmont Serieforlaget Pondus Minibok En liten bok om forhold 2009 ISBN 9788242941435 Egmont Serieforlaget Pondus og Beate Minibok Hverdagsheltinnen Beate! 2009 ISBN 9788242943644 Egmont SerieforlagetSpesialutgave utgitt til Sykepleierforbundet, giveaway Pondus Ti tette og en badehette 2010 ISBN 9788242941985 Egmont Serieforlaget Pondus Eliteserien 6 2010 ISBN 9788242941763 Egmont Serieforlaget Pondus Minibok Den lille familieboken 2010 ISBN 9788242943163 Egmont Serieforlaget Pondus Eliteserien 7 2010 ISBN 9788242941770 Egmont Serieforlaget Pondus Eliteserien 8 2010 ISBN 9788242941787 Egmont Serieforlaget Pondus Eliteserien 9 2011 ISBN 9788242944412 Egmont Serieforlaget Pondus Eliteserien 10 2011 ISBN 9788242944429 Egmont Serieforlaget Pondus Eliteserien 11 2011 ISBN 9788242944436 Egmont Serieforlaget Pondus Minibok En liten bok om sjekking 2011 ISBN 9788242944344 Egmont Serieforlaget Pondus 11 i Hatten 2012 ISBN 9788242945785 Egmont Serieforlaget Pondus Eliteserien 12 2012 ISBN 9788242945730 Egmont Serieforlaget Pondus Minibok Ekte lidenskap har et navn 2012 ISBN 9788242946768 Egmont SerieforlagetSpesialutgave utgitt til Sportsklubben Brann Pondus Eliteserien 13 2012 ISBN 9788242945747 Egmont Serieforlaget Pondus Minibok Else & Günthers samlivsguide 2012 ISBN 9788242945761 Egmont Serieforlaget Pondus Den 12. mann 2013 ISBN 9788242948656 Egmont Serieforlaget Pondus Eliteserien 14 2013 ISBN 9788242948526 Egmont Kids media Nordic AS Pondus Tretten Pils og En Kebab 2014 ISBN 9788242950628 Egmont Kids Media Nordic AS Pondus Eliteserien 15 2014 ISBN 9788242950604 Egmont Kids media Nordic AS Pondus 500 favoritter 2015 ISBN 9788242952684 Egmont Publishing 20-års jubileumsbok Pondus Fjorten av samme sorten 2015 ISBN 9788242952653 Egmont Publishing Pondus Eliteserien 16 2015 ISBN 9788242952448 Egmont Publishing Pondus 15 tenner i en pose 2016 ISBN 9788242953483 Egmont Publishing Pondus Eliteserien 17 2016 ISBN 9788242953803 Egmont Publishing Pondus 16 hjerneceller & dansefot 2017 ISBN 9788242956262 Egmont Publishing Pondus Eliteserien 18 2017 ISBN 9788242955418 Egmont Publishing Pondus 17 i nøtten 2018 ISBN 9788242959959 Egmont Kids Media Nordic AS Pondus Eliteserien 19 2018 ISBN 9788242958358 Egmont Kids Media Nordic AS Pondus Minus 18 på det ene øyet 2019 ISBN 9788293718024 Strand Forlag Pondus Eliteserien 20 2019 ISBN 9788293718017 Strand Forlag Frida Og jakten på Nesehårene 2020 ISBN 9788242965561 Egmont Kids Media Barnebok, ikke tegneserie, om datteren til Pondus Pondus 25 år med Liverpool 2020 ISBN 9788293718284 Strand Forlag Temabok Liverpool Pondus Første omgang, ny utgave 2020 ISBN 9788293718178 Strand Forlag Pondus Minibok Mamma 2020 ISBN 9788293718086 Strand Forlag Pondus Hey Nineteen 2020 ISBN 9788293718260 Strand Forlag Pondus Eliteserien 21 2020 ISBN 9788293718192 Strand Forlag Pondus Og nå… golf 2021 ISBN 9788293718499 Strand Forlag Temabok Golf Pondus Andre omgang, ny utgave 2021 ISBN 9788293718475 Strand Forlag Pondus 20 i stil 2021 ISBN 9788293718635 Strand Forlag Pondus Eliteserien 22 2021 ISBN 9788293718505 Strand Forlag Pondus Hotter than helsetrøye 2022 ISBN 9788293718925 Strand Forlag Temabok Rock Pondus Hat trick, ny utgave 2022 ISBN 9788293718888 Strand Forlag Pondus 21 års grense 2022 ISBN 9788284420066 Strand Forlag Pondus Eliteserien 23 2022 ISBN 9788293718956 Strand Forlag Pondus Et hundeliv 2023 ISBN 9788284420455 Strand Forlag Temabok Bjarne Pondus Flat firer, ny utgave 2023 ISBN 9788284420387 Strand Forlag Pondus 22 mil igjen 2023 ISBN 9788284420561 Strand Forlag Pondus Eliteserien 24 2023 ISBN 9788284420424 Strand Forlag Pondus Fem rette, ny utgave 2024 ISBN 9788284421063 Strand Forlag Pondus Eliteserien 25 2024 ISBN 9788284420851 Strand Forlag Pondus 23 meter offside 2024 ISBN 9788284421308 Strand Forlag Pondus 30 år med Liverpool 2025 ISBN 9788284421582 Strand Forlag Temabok Liverpool Pondus Eliteserien 26 2025 ISBN 9788284421513 Strand Forlag

 Øvrige Pondus-utgivelser 
 Alt for Norge (1998)
 Dovent øl og driftige damer (1999)
 God Juling (julehefte 1999)
 Jokkes Jul (julehefte 2000)
 Jakten på Jokkes pappa (2001)
 Julen 2001
 Licetne interpellare? (2002, latin)
 Julen 2002 – også på sørsamisk, nordsamisk og lulesamisk
 Julen 2003 – også på sørsamisk, nordsamisk og lulesamisk
 Julen 2004 – også på sørsamisk, nordsamisk og lulesamisk
 Julen 2005 – også på sørsamisk, nordsamisk og lulesamisk
 Julen 2006 – også på sørsamisk, nordsamisk og lulesamisk
 Mortales Clamores! (2007, latin)
 Julen 2007 – også på sørsamisk, nordsamisk og lulesamisk
 Julen 2008 – også på sørsamisk, nordsamisk og lulesamisk
 Julen 2009 – også på nordsamisk
 Julen 2010
 Julen 2011
 Pondus på DIN dialekt – øst/sør, vest/sør, midt og nord (2012)
 Julen 2012
 Pondus Maltrafoj (2013, esperanto)
 Julen 2013
 Klovner i kamp – Pondus vs. Lunch (2014)
 Julen 2014
 Julen 2015
 Julen 2016
 Julen 2017
 Julen 2018
 Julen 2019
 Pondus familiehefte (2020, aktivitetshefte)
 Julen 2020
 Klassiske julehistorier 2021
 Julen 2021
 Klassiske julehistorier 2022
 Julen 2022
 Klassiske julehistorier 2023
 Julen 2023
 Julen 2024
 Pondus Juletrefest 2024

Annet
 Pondus-spillet (brettspill)
 Pondus pub (brettspill)
 Terningen er kastet (brettspill)

Utgitt med Pondus-merkevare, men har ingenting med Pondus-tegneserien å gjøre:
Musikk
 Flat fuzzpedal (samle-CD, 2008)
Bøker
 Pub-quiz 1 (2014)
 Pub-quiz 2 (2015)
 Pub-quiz 3 (2016)

 Referanser 

 Eksterne lenker 
 Pondus.no – Offisiell side og blogg
 Stort video-intervju med Frode Øverli
 Pondus-striper på Dagbladet.no – offisiell side
 Les Pondus på bt.no
 Pondus-rettigheter og publisering

Kategori:Norske tegneserier
Kategori:Tegneseriefigurer
Kategori:Introduksjoner i 1995
Kategori:1995 i Norge
Kategori:Bilmekanikere